Diari Oficial de la Generalitat Valenciana


Sumari del DOGV 8099, del 04-08-2017 (2017/7252)

Extracte de la Resolució de 28 de juliol de 2017, de la directora general de Treball i Benestar Laboral, per la qual es convoquen les ajudes regulades en el títol II de l'Ordre 31/2014, de 23 d'octubre, de la Conselleria d'Economia, Indústria, Turisme i Ocupació, destinades a subvencionar convenis especials de cotització a la Seguretat Social i interessos de préstecs o pòlisses de crèdit destinats al pagament de les quotes mensuals corresponents als esmentats convenis especials, per a l'exercici 2017.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8099

Data del DOGV
:   04-08-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/7252


Data del document
:   28-07-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Extracte

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

Extracte de la Resolució de 28 de juliol de 2017, de la directora general de Treball i Benestar Laboral, per la qual es convoquen les ajudes regulades en el títol II de l'Ordre 31/2014, de 23 d'octubre, de la Conselleria d'Economia, Indústria, Turisme i Ocupació, destinades a subvencionar convenis especials de cotització a la Seguretat Social i interessos de préstecs o pòlisses de crèdit destinats al pagament de les quotes mensuals corresponents als esmentats convenis especials, per a l'exercici 2017. [2017/7252]  
  
  
BDNS (identif.):358138  
De conformitat amb el que preveuen els articles 17.3b i 20.8a de la Llei 38/2003, de 17 de novembre, general de subvencions, es publica l'extracte de la convocatòria. El text complet pot consultar-se en la Base de Dades Nacionals de Subvencions.  
http://www.pap.minhap.gob.es/bdnstrans/index  
  
Primer. Objecte  
Ajudes destinades a subvencionar parcial o totalment el cost anual dels convenis especials de cotització regulats per Ordre TAS/2865/2003, de 13 d'octubre, del Ministeri de Treball i Assumptes Socials (BOE 18.10.2003).  
  
Segon. Financiació  
  
Codi línia Denominació línia Import  
 S0211 Jubilacions anticipades 7.917,98 euros  
  
  
Tercer. Beneficiaris  
Persones treballadores que van extingir la seua relació laboral en virtut d'algun dels expedients de regulació d'ocupació o procediments concursals que es relacionen en l'annex II de les bases reguladores, sempre que complisquen els requisits següents:  
a) Que en el moment de la sol·licitud tinguen una edat igual o superior a 55 anys.  
b) Que el conveni estiga relacionat directament amb l'extinció del contracte de treball en l'empresa titular de l'expedient de regulació d'ocupació o del procediment concursal.  
c) Que no hagen treballat, per compte d'altri, per un període igual o superior a dotze mesos després de l'extinció de la relació laboral de l'expedient de regulació d'ocupació o del procediment concursal.  
  
  
Quart. Presentació de sol·licituds i documentació  
Les sol·licituds juntament amb la documentació annexa es presentaran mitjançant instància dirigida al titular de la conselleria competent en matèria de treball.  
  
Quint. Termini de presentació de les sol·licituds  
El termini de presentació finalitzarà el dia 30 de setembre de 2017.  
  
Sext. Bases reguladores  
Ordre 31/2014, de 23 d'octubre, publicada en el DOCV de 27 d'octubre de 2014.  
  
València, 28 de juliol de 2017.- La directora general de Treball i Benestar Laboral: Cristina Moreno Fernández